Svein sendte en ny hær vestover og nådde den største byen i Jylland, Viborg, som var blitt Danmarks tredje største by og et knutepunkt for handel og kommunikasjon. Fra sør gikk den oldgamle landeveien Hærvejen forbi de to sjøene i dalbunnen, og , i en helling på den andre siden av dalen var en markedsplass og et samlingssted for ting og kongshylling. I nærheten lå flere vannløp mot øst, vest og nord. Fra Limfjorden gikk en fjordarm, Hjarbæk Fjord sørover, og endte ti kilometer fra byen. Viborg var med sin strategiske beliggenhet nøkkelen for å få kontroll over landsdelen Jylland.